ચારેક અસ્મિતાપર્વ થયાં પછી અનેક સાહિત્યકારો અને સહભાવકો એવી લાગણી વ્યક્ત કરતા રહ્યા કે અહીં બોલાયેલો શબ્દ પુસ્તકરૂપ પામે. સામાન્ય રીતે શ્રોતાઓ પર્વની સી.ડી કે ડી.વી.ડી. ‘સંગીતની દુનિયા’ પાસેથી લઈ જતા હોય છે. પરંતુ પુસ્તકનુ સ્થાન અન્ય ઉપકરણો ક્યારેય ન લઈ શકે. સૌનો પ્રેમાગ્રહ વધતો ચાલ્યો. સૂચન ઉત્તરોત્તર દ્રઢાતું ગયું. પૂજ્ય બાપુ પાસે આ અંગે પ્રસ્તાવ મૂકાયો જે એમણે પ્રસન્નતાથી સ્વીકાર્યો.